**คํานํา**

แนวคิดเรื่องการบริหารความเสี่ยงได้นํามาใช้ในการบริหารงานขององค์กร เพื่อใช้เป็น เครื่องมือการบริหารงานที่จะช่วยให้ผู้บริหารเกิดความมั่นใจอย่างสมเหตุสมผลว่าการดําเนินงานจะบรรลุ วัตถุประสงค์และเป้าหมายตามที่กําหนดไว้อย่างมีประสิทธิภาพ ประสิทธิผล และคุ้มค่า โดยลดโอกาส ที่จะเกิดความเสี่ยงหรือความไม่แน่นอนที่จะส่งผลกระทบหรือก่อให้ความเสียหายในด้านต่างๆต่อองค์กร เป็นการสร้างภูมิคุ้มกันให้กับองค์กร ซึ่งสอดคล้องกับแนวปรัชญาเศรษฐกิจพอเพียง (Sufficiency economy) ของพระบาทสมเด็จพระเจ้าอยู่หัว ในส่วนของการเตรียมตัวให้พร้อมที่จะเผชิญผลกระทบ และการเปลี่ยนแปลงด้านต่างๆ ที่คาดว่าจะเกิดขึ้นในอนาคตทั้งใกล้และไกล รวมทั้งสอดคล้องกับ พุทธศาสนสุภาษิตที่ว่า “อปฺปมาโท อมตํปทํ” ความไม่ประมาทเป็นทางไม่ตาย

องค์กรที่จัดทําระบบบริหารความเสี่ยงได้อย่างมีประสิทธิผลจะช่วยให้บรรลุวัตถุประสงค์ในด้านกลยุทธ์ (Strategic) คือ การบริหารความเสี่ยงจะช่วยให้องค์กรบรรลุเป้าหมายตามยุทธศาสตร์ ซึ่ง สอดคล้องและสนับสนุนพันธกิจหลักขององค์กร ด้านการปฏิบัติงาน (Operations) คือ การบริหารความ เสี่ยงจะช่วยให้องค์กรพิจารณาความคุ้มค่าในการใช้ทรัพยากรต่าง ๆ ในการปฏิบัติงาน รวมถึงพิจารณา ประสิทธิภาพและประสิทธิผลของการดําเนินงานด้วย ด้านการรายงาน (Reporting) คือการบริหารความเสี่ยง ที่มีประสิทธิผลจะช่วยให้ผู้มีส่วนได้ส่วนเสียทุกกลุ่มมีความเชื่อมั่นข้อมูลในรายงานประเภทต่าง ๆ ของ องค์กร โดยเฉพาะรายงานทางการเงิน (Financial Report) และด้านการปฏิบัติตามกฎระเบียบ (Compliance) ส่งเสริมให้หน่วยงานต่าง ๆ ภายในองค์กรปฏิบัติตามกฎระเบียบอย่างเคร่งครัดมากขึ้น

หน่วยตรวจสอบภายใน องค์การบริหารส่วนตำบลโพนงาม ได้จัดทําคู่มือการบริหารความเสี่ยง เพื่อให้หน่วยงานในสังกัดองค์การบริหารส่วนตำบลโพนงาม ได้ใช้เป็นแนวทางในการจัดทําระบบการบริหารความเสี่ยง และการควบคุมภายใน ซึ่งผู้จัดทําหวังเป็นอย่างยิ่งว่าคู่มือดังกล่าวจะเป็นประโยชน์ต่อหน่วยงานไม่มากก็น้อย หากมีข้อผิดพลาดประการใดผู้จัดทําขอนอมรับไว้ และจะดําเนินการปรับปรุงแก้ไขในโอกาสต่อไป

หน่วยงานตรวจสอบภายในและ

คณะกรรมการบริหารจัดการความเสี่ยง

องค์การบริหารส่วนตำบลโพนงาม

**นิยามศัพท์**

**ความเสี่ยง** หมายถึง โอกาสที่จะเกิดความผิดพลาด ความเสียหาย การรั่วไหล ความสูญ เปล่าหรือเหตุการณ์ที่ไม่พึงประสงค์ ซึ่งอาจจะเกิดขึ้นได้ในอนาคตและส่งผลกระทบหรือทําให้การดําเนินงานไม่ประสบความสําเร็จตามวัตถุประสงค์ และเป้าหมายขององค์กร

**ปัจจัยเสี่ยง** หมายถึง ต้นเหตุหรือสาเหตุที่มาของความเสี่ยง ซึ่งจะทําให้การดําเนินงานไม่ บรรลุวัตถุประสงค์ที่กําหนดไว้

**การประเมินความเสี่ยง** หมายถึง การวิเคราะห์ระดับโอกาสที่จะเกิดความเสี่ยง (Likelihood) ระดับความรุนแรงของผลกระทบ (Impact) และประเมินระดับของความเสี่ยง (Degree of Risk)

**การระบุความเสี่ยง** หมายถึง การค้นหาและระบุความเสี่ยง ที่อาจจะมีผลกระทบต่อ วัตถุประสงค์ขององค์กรโดยพิจารณาจากแหล่งที่มาของความเสี่ยง ทั้งจากปัจจัยภายในและภายนอก องค์กรทุกด้าน เช่น ด้านกลยุทธ์ ด้านการดําเนินงาน ด้านการรายงาน ด้านกฎหมาย ฯลฯ

**โอกาสที่จะเกิด** หมายถึง ความถี่หรือโอกาสที่จะเกิดเหตุการณ์ความเสี่ยงหนึ่งๆ ว่ามี โอกาสที่จะเกิดมากน้อยเพียงใด

**ผลกระทบ** หมายถึง ขนาดความรุนแรงของความเสียหายที่อาจจะเกิดขึ้นหากเกิด เหตุการณ์ความเสี่ยง โดยความเสียหายหรือผลกระทบนั้นๆ อาจจะอยู่ในรูปของตัวเงินหรือไม่ก็ได้

**ระดับของความเสี่ยง** หมายถึง สถานะของความเสี่ยงที่ได้จากการประเมินโอกาสและ ผลกระทบของแต่ละปัจจัยเสี่ยง

**ความเสี่ยงที่ยอมรับได้** หมายถึง ประเภทและปัจจัยความเสี่ยงที่องค์กรสามารถยอมรับได้ โดยไม่ดําเนินการใดๆกับความเสี่ยงนั้น

**ความเสี่ยงที่เหลืออยู่** หมายถึง ความเสี่ยงที่ยังคงเหลืออยู่ภายหลังจากที่ได้มีการจัดการ ความเสี่ยงหรือจัดวางระบบการควบคุมภายในแล้ว

**การบริหารความเสี่ยง** หมายถึง กระบวนการที่เป็นระบบในการค้นหาและระบุความเสี่ยง การวิเคราะห์ความเสี่ยง การจัดลําดับความเสี่ยง และการกําหนดมาตรการในการวางแผนบริหารความ เสี่ยง เพื่อให้ความเสี่ยงลดลงอยู่ในระดับที่องค์กรยอมรับได้ และมั่นใจได้ว่าการดําเนินงานขององค์กรจะสามารถบรรลุวัตถุประสงค์ที่กําหนดไว้ได้อย่างมีประสิทธิภาพ

**คณะผู้จัดทำ**

1. นายยืนยง มะยุโรวาท ปลัดองค์การบริหารส่วนตำบลโพนงาม ประธานกรรมการ
2. นายอรุณ ไชยวงษา รองปลัดองค์การบริหารส่วนตำบลโพนงาม กรรมการ
3. นางอรอุมา เสาระโส ผู้อำนวยการกองคลัง กรรมการ
4. นายธีระวัฒน์ อินทร์กง ผู้อำนวยการกองช่าง กรรมการ
5. นายอดิชาติ ฉ่ำไธสง ผู้อำนวยการกองการศึกษา ศาสนาและวัฒนธรรม กรรมการ
6. นายสุนันท์ บุญใบ ผู้อำนวยการกองสวัสดิการสังคมและสังคมสงเคราะห์ กรรมการ
7. นางสาววิไลลักษณ์ บุตรคุณ ผู้อำนวยการกองสาธารณสุขและสิ่งแวดล้อม กรรมการ
8. ว่าที่ ร.ต.หญิงเอมอร มนิสสาร หัวหน้าสำนักปลัด กรรมการและเลขานุการ
9. นางสาวเรณู มุริจันทร์ นักวิเคราะห์นโยบายและแผน ผู้ช่วยเลขานุการ
10. นางสาวกุสุมา ด้วงทา นักวิชาการตรวจสอบภายใน ผู้สอบทาน